**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO BENDRADARBIAVIMO SUTARTIES SU UKRAINOS KONOTOPO MIESTU PASIRAŠYMUI**

2023 m. liepos 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 34 punktu, 27 straipsnio 2 dalies 18 punktu, Plungės rajono savivaldybės tarybos 2011 m. rugsėjo 29 d. sprendimu Nr. T1-225 „Dėl Plungės rajono savivaldybės vardu sudaromų sutarčių rengimo ir pasirašymo tvarkos aprašo patvirtinimo“, patvirtintu Plungės rajono savivaldybės vardu sudaromų sutarčių rengimo ir pasirašymo tvarkos aprašo 7.2 papunkčiu, Plungės rajono savivaldybės taryba nusprendžia:

1. Pritarti Plungės rajono savivaldybės bendradarbiavimo sutarties su Ukrainos Konotopo miestu pasirašymui (pridedama).

2. Įgalioti Plungės rajono savivaldybės merą pasirašyti Bendradarbiavimo sutartį.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Strateginio planavimo ir investicijų skyriaus vedėjo pavaduotoja Jurgita Saldukienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Strateginio planavimo ir investicijų skyriaus vyr. specialistė Evelina Petrikaitė

**STRATEGINIO PLNAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO BENDRADARBIAVIMO SUTARTIES SU UKRAINOS KONOTOPO MIESTU PASIRAŠYMUI“**

2023 m. birželio 30 d.

Plungė

**1. Parengto sprendimo projekto tikslai, uždaviniai.** Tikslas – gauti Savivaldybės tarybos pritarimą Plungės rajono savivaldybės bendradarbiavimo su Ukrainos Konotopo miestu sutarties pasirašymui ir įgalioti Plungės rajono savivaldybės merą ją pasirašyti.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.** Sprendimo projektas parengtas atsižvelgiant į užsimezgusius draugiškus santykius su Ukrainos Konotopo miestu ir abiejų sutarties šalių išreikštą norą bendradarbiauti. Priėmus sprendimą bus plėtojamas šalių bendradarbiavimas ekonomikos, švietimo, sveikatos apsaugos, mokslo, kultūros, sporto, turizmo ir ekologijos srityse, vykdomi patirties mainai vietos savivaldos plėtros srityje, prisidedama prie krizinių situacijų įveikimo, teikiant įvairaus pobūdžio pagalbą.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Nėra.

**8. Nurodyti, kieno iniciatyva sprendimo projektas yra parengtas.** Komisijos ryšiams su užsieniu iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* | *Darnūs užsienio ryšiai ir sudaroma sutartis suteiks pagrindą aktyviai bendradarbiauti tarptautiniu lygmeniu ir įgyvendinti europinėmis vertybėmis grįstą politiką* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vyr. specialistė Evelina Petrikaitė

PRITARTA

Plungės rajono savivaldybės

tarybos 2023 m. liepos 27 d.

sprendimu Nr. T1-

**BENDRADARBIAVIMO SUTARTIS**

**Plungės rajono savivaldybė Konotopo miestas**

**Lietuvos Respublika Ukraina**

Konotopo miesto meras Artem Semenikhin (Ukraina), veikiantis pagal Ukrainos įstatymą „Dėl vietos savivaldos Ukrainoje“ – iš vienos pusės, ir Plungės rajono savivaldybės meras Audrius Klišonis (Lietuvos Respublika), – iš kitos pusės (toliau – Šalys),

* suvokdami, kad Ukraina moka didelę kainą savo piliečių gyvybėmis, aukodama ekonominę ir ekologinę gerovę, gindama civilizuotą pasaulį nuo Rusijos agresijos,
* suprasdami bendradarbiavimo būtinybę šių miestų įgaliotų vietos savivaldos institucijų lygmeniu,

– vadovaudamiesi nacionalinėmis ir tarptautinėmis teisės aktų nuostatomis vietos savivaldos srityje,

– prisidėdami prie abipusiai naudingų dvišalių santykių užmezgimo, siekdami plėtros ir bendradarbiavimo bendruomenės gyventojų, deputatų, vietos savivaldos organų lygmeniu,

– remdamiesi susiklosčiusiais draugiškais Ukrainos ir Lietuvos santykiais,

– išreikšdami abipusį susidomėjimą tolimesne dvišalių santykių plėtra ir ilgalaikiu stiprinimu įvairiose veiklos srityse, sudarė šią Sutartį, kuria numatoma:

**1 straipsnis**

Užmegzti ir įgyvendinti ilgalaikius draugiškus ryšius tarp Konotopo miesto (Ukraina) ir Plungės rajono savivaldybės (Lietuva) kaip partnerių.

**2 straipsnis**

Sudaryti palankias sąlygas tolesnei Šalių plėtrai prekybos, pramonės, gamybos ir žemės ūkio, investicijų ir kitose ekonominio bendradarbiavimo srityse.

Prisidėti prie bendruomenių atkūrimo ir krizinių situacijų įveikimo, teikiant (jei įmanoma) įvairaus pobūdžio pagalbą.

**3 straipsnis**

Pradėti bendradarbiavimą ir keitimąsi patirtimi švietimo, sveikatos apsaugos, mokslo, kultūros, sporto ir turizmo, ekologijos ir racionalaus gamtos išteklių naudojimo, komunalinio ūkio ir miestų kultūros paveldo srityse.

**4 straipsnis**

Skatinti dvišalių moksleivių ir jaunimo delegacijų mainų programų įgyvendinimą, tiesioginių abipusiai naudingų ryšių užmezgimą kultūros ir sporto srityse.

**5 straipsnis**

Vykdyti sistemingą keitimąsi patirtimi ir bendradarbiavimą vietos savivaldos plėtros srityje, įgyvendinant bendras programas ir projektus, susijusius su bendra bendruomenių, visuomeninių ir nevyriausybinių organizacijų, labdaros fondų ir kitų institucijų plėtra.

**6 straipsnis**

Bendradarbiavimo pagrindas bus tiesioginiai ryšiai tarp vietos savivaldos institucijų, visuomeninių ir ūkinių organizacijų, įstaigų ir įmonių, kurios pagal savo poreikius ir galimybes finansuos bendrą veiklą.

**7 straipsnis**

Ginčo klausimai, susiję su sudarytos Sutarties keitimu ir taikymu, bus sprendžiami dvišalių konsultacijų būdu.

**8 straipsnis**

Sutartis sudaroma neterminuotam laikui ir įsigalioja nuo abiejų Šalių pasirašymo dienos.

Ši Sutartis, pasirašyta 2023 m. \_\_\_\_\_\_\_\_\_\_\_\_\_, 6 (šešiais) egzemplioriais: ukrainiečių, anglų ir lietuvių kalbomis, kurių kiekvienas turi vienodą juridinę galią.

|  |  |
| --- | --- |
| **Artem SEMENIKHIN**  **Konotopo miesto meras (Ukraina)** | **Audrius KLIŠONIS**  **Plungės rajono savivaldybės meras (Lietuva)** |
|  |  |

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**