**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**Dėl plungės rajono savivaldybės tarybos 2021 m. birželio 23 d. sprendimo nr. t1-175 „DĖL PLUNGĖS RAJONO SAVIVALDYBĖS ŠVIETIMO PASLAUGAS TEIKIANČIŲ ĮSTAIGŲ PASLAUGŲ KainŲ PATVIRTINIMO“ ir jį keitusio sprendimo pakeitimo**

2023 m. liepos 27 d. Nr. T1-

Plungė

Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės tarybos 2021 m. birželio 23 d. sprendimu Nr. T1-175 „Dėl Plungės rajono savivaldybės švietimo paslaugas teikiančių įstaigų paslaugų kainų patvirtinimo“ (kartu su 2022 m. balandžio 28 d. sprendimu Nr. T1-92) patvirtintą 1 priedą „Plungės rajono savivaldybės bendrojo ugdymo mokyklų, ikimokyklinį ugdymą teikiančių įstaigų bei Plungės paslaugų ir švietimo pagalbos centro teikiamų paslaugų kainos“:

1.1. sprendimo 2 ir 14 eilutes „Plungės paslaugų ir švietimo pagalbos centro teikiamų paslaugų kainos“ ir išdėstyti jas nauja redakcija (pridedama);

1.2. papildant sprendimą 16 punktu (pridedama).

2. Įpareigoti Plungės „Ryto“ pagrindinės mokyklos bei Plungės r. Alsėdžių Stanislovo Narutavičiaus gimnazijos direktorius patvirtinti patiekalų gamybos, maisto prekėms ir nealkoholiniams gėrimams antkainio taikymo tvarką bei kainas.

3. Gautas pajamas iš antkainio naudoti virtuvės darbuotojų darbo užmokesčio, valstybinio socialinio draudimo įmokoms (ir kitoms su darbo santykiais susijusiomis išmokomis mokėti) bei kitoms išlaidoms.

Savivaldybės meras

SUDERINTA:

Savivaldybės meras Audrius Klišonis

Savivaldybės vicemeras Žydrūnas Purauskis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Švietimo ir sporto skyriaus vyr. specialistė, pavaduojanti švietimo ir sporto skyriaus vedėją Vilma Ruginytė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Finansų ir biudžeto skyriaus vedėjo pavaduotoja Margarita Tamošauskienė

Projektą rengė Švietimo ir sporto skyriaus vyr. specialistė Birutė Brogienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„Dėl plungės rajono savivaldybės tarybos 2021 m. birželio 23 d. sprendimo nr. t1-175 „DĖL PLUNGĖS RAJONO SAVIVALDYBĖS ŠVIETIMO PASLAUGAS TEIKIANČIŲ ĮSTAIGŲ PASLAUGŲ KainŲ PATVIRTINIMO“ ir jį keitusio sprendimo pakeitimo“**

2023 m. liepos 10 d.

Plungė

**1. Parengto teisės akto projekto tikslai, uždaviniai.**

Vadovaujantis Plungės rajono savivaldybės tarybos 2023 m. kovo 30 d. sprendimu Nr. T1-77 „Dėl pritarimo Plungės ‚Ryto“ pagrindinei mokyklai teikti mokinių maitinimo paslaugą“, nuo 2023 m. rugsėjo 1 d. mokykla pati pradės gaminti maistą mokiniams.

Atsižvelgiant į „Ryto“ pagrindinės mokyklos bei Alsėdžių Stanislovo Narutavičiaus gimnazijos prašymus, reikalinga patvirtinti gaminamai produkcijai, parduodamiems maisto produktams bei nealkoholiniams gėrimams antkainį. Iš surinkto antkainio turi būti mokamos virtuvės darbuotojų darbo užmokesčio, valstybinio socialinio draudimo įmokos, ir kitos su darbo santykiais susijusios išmokos.

Atsižvelgiant į Plungės paslaugų ir švietimo pagalbos centro 2023 m. liepos 4 d. raštą Nr.V4-1982, reikalinga pakeisti Plungės paslaugų ir švietimo pagalbos centro teikiamų paslaugų kainas.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Šiuo metuvadovaujamasi Plungės rajono savivaldybės tarybos 2021 m. birželio 23 d. sprendimu Nr. T1-175 „Dėl Plungės rajono savivaldybės švietimo paslaugas teikiančių įstaigų paslaugų kainų patvirtinimo“ bei jo pakeitimais. Reikalinga ir pakeisti šį Savivaldybės tarybos sprendimą.

**3. Kodėl būtina priimti sprendimą, kokių pozityvių rezultatų laukiama.**

Bus patvirtintas antkainis gaminamiems/parduodamiems produktams. Iš jo surinktomis lėšomis bus išmokamas darbo užmokestis virtuvės darbuotojams bei apmokamos kitos išlaidos. Bus patvirtintos naujos Plungės paslaugų ir švietimo pagalbos centro teikiamų paslaugų kainos.

**4. Lėšų poreikis ir finansavimo šaltiniai.** Nuo 2023 m. rugsėjo 1 d. Plungės „Ryto“ pagrindinėje mokykloje planuojama papildomai įsteigti 4–5 etatus: maitinimo paslaugų administratoriaus pareigybę – 1 etatas, virėjo pareigybę – 3 etatai, virtuvės darbininko pareigybę – 1 etatas.

Nuo 2023 m. rugsėjo 1 d. savarankiškai pradėjus teikti maitinimo paslaugas, mokykla planuoja gauti vidutiniškai 5,0 tūkst. eurų pajamų per mėnesį ,iš viso 20,0 tūkst. eurų iki 2023 m. gruodžio 31 d. Iš šių pajamų kas mėnesį bus mokami atlyginimai: maitinimo paslaugų administratoriui (1 etatas) pagal pareigybinės algos koeficientą 8, virėjui (3 etatai) pagal pareigybinės algos koeficientą – 5,7.

Gavus daugiau pajamų negu planuota, planuojama samdyti virtuvės pagalbinį darbininką, mokant jam minimalią mėnesinę algą.

Plungės r. Alsėdžių Stanislovo Narutavičiaus gimnazija nuo 2020 m. rugpjūčio mėn. pati gamina maistą mokyklos mokiniams. Jie iš gaunamo antkainio išlaiko 2 virėjų etatus. Metams jų atlyginimams reikėjo apie 22 tūkst. eurų, surinkta pajamų iš antkainio – 31,2 tūkst. eurų.

Plungės švietimo pagalbos centrui papildomų lėšų nereikia, už teikiamas mokamas paslaugas bus surenkamos įstaigos spec. lėšos.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Projekto lyginamasis variantas pridedamas.

**7. Sprendimo projekto antikorupcinis vertinimas.**

Vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 19 punktu. Pažyma pridedama.

**8. Nurodyti, kieno iniciatyva sprendimo projektas yra parengtas.**

Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės „Ryto“ pagrindinei mokyklai, Alsėdžių Stanislovo Narutavičiaus gimnazijai ir Plungės paslaugų ir švietimo pagalbos centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* | *Įstaigos gaus papildomų pajamų* | *Nenumatomas* |
| *Socialinei aplinkai* | *Bus tiekiamas skanus maistas mokyklų bendruomenei* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistėBirutė Brogienė