**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ŽEMAIČIŲ DAILĖS MUZIEJAUS buveinės adreso pakeitimo ir NUOSTATŲ PATVIRTINIMO**

2023 m. liepos 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Lietuvos Respublikos muziejų įstatymu, Plungės rajono savivaldybės taryba nusprendžia:

1. Pakeisti Žemaičių dailės muziejaus buveinės adresą iš Parko g. 1, Plungė, į adresą – Parko g. 3A, Plungė (unikalus Nr. 4400-0379-8583).

2. Patvirtinti Žemaičių dailės muziejaus nuostatus (pridedama).

3. Įgalioti Žemaičių dailės muziejaus direktorių Alvidą Bakanauską įregistruoti nuostatus ir teisės aktų nustatyta tvarka atlikti kitus su šiuo pavedimu susijusius veiksmus.

4. Pripažinti netekusiu galios Plungės rajono savivaldybės tarybos 2006 m. kovo 30 d. sprendimą Nr. T1-3-46 „Dėl Žemaičių dailės muziejaus statuto patvirtinimo“ nuo naujų nuostatų įregistravimo Juridinių asmenų registre dienos.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Kultūros, turizmo ir viešųjų ryšių skyriaus vedėja Vida Saukalienė

PATVIRTINTA

Plungės rajono savivaldybės

tarybos 2023 m. liepos 27 d.

sprendimu Nr. T1-

# ŽEMAIČIŲ DAILĖS MUZIEJAUS NUOSTATAI

**I SKYRIUS**

**BENDROJI DALIS**

1. Žemaičių dailės muziejus, įsikūręs kunigaikščio Mykolo Oginskio rūmuose (santrumpa ŽDM, toliau – Muziejus), yra pastovi, atvira kultūriniam dialogui su visuomene Savivaldybės biudžetinė įstaiga, kaupianti, tirianti, eksponuojanti ir populiarinanti muziejines vertybes, atspindinčias Žemaitijos regiono kultūrinę, istorinę įvairovę, puoselėjanti kunigaikščio Mykolo Oginskio rūmų tradicijų tęstinumą.

2. Žemaičių dailės muziejų įsteigė Plungės rajono taryba ir Lietuvos Respublikos kultūros ministerija Lietuvos Respublikos kultūros ministerijos ir Plungės rajono tarybos 1994 m. liepos 16 d. sutartimi „Dėl Žemaičių dailės muziejaus steigimo“. Steigėjo funkcijas pavesta atlikti Plungės rajono savivaldybei. Įstaigos savininko teisės ir pareigas įgyvendina Plungės rajono savivaldybės taryba, kuri:

2.1. tvirtina Muziejaus nuostatus;

2.2. tvirtina organizacinę struktūrą;

2.3. priima sprendimą dėl Muziejaus buveinės pakeitimo;

2.4. kontroliuoja Muziejaus lėšų apskaitą bei panaudojimą;

2.5. priima sprendimus dėl bendrųjų funkcijų centralizuoto atlikimo;

2.6. sprendžia kitus Lietuvos Respublikos biudžetinių įstaigų įstatyme, Lietuvos Respublikos vietos savivaldos įstatyme ir kituose teisės aktuose jos kompetencijai priskirtus klausimus.

3. Muziejaus buveinės adresas: Parko g. 3A, LT 90117 Plungė.

4. Muziejaus struktūrinis padalinys – Žemaitės memorialinis muziejus (Bukantės dvaras). Buveinės adresas: Žemaitės g. 24, Godelių k., Šateikių sen., LT 90030 Plungės r.

5. Muziejus yra įstatymų ir kitų teisės aktų nustatyta tvarka įregistruotas juridinis asmuo, turintis antspaudą su savo pavadinimu, sąskaitas banke.

6. Muziejaus veikla grindžiama Lietuvos Respublikos Konstitucija, Lietuvos Respublikos muziejų įstatymu, kitais įstatymais, Vyriausybės nutarimais, Kultūros ministerijos teisės aktais, taip pat tarptautinėmis konvencijomis ir tarptautinėmis sutartimis bei Tarptautiniu muziejų komiteto (ICOM) rekomendacijomis bei kitais teisės aktais, Savivaldybės tarybos sprendimais, mero potvarkiais, vidaus darbo tvarkos taisyklėmis ir kitais teisės aktais ir šiais nuostatais.

7. Muziejus yra paramos gavėjas.

8. Muziejaus veiklos laikotarpis neribotas.

**II SKYRIUS**

## MUZIEJAUS VEIKLOS TIKSLAI IR FUNKCIJOS, VEIKLOS SRITYS IR RŪŠYS

## 9. Muziejaus veiklos pagrindiniai tikslai:

## 9.1. kaupti, saugoti, tyrinėti bei populiarinti Žemaitijos regiono ir Plungės krašto materialines ir dvasines kultūros vertybes, tirti krašto praeitį;

9.2. ugdyti visuomenės istorinę ir kultūrinę savimonę, puoselėti žemaitiškos kultūros tapatumą bei jį aktualinti;

9.3. pristatyti Lietuvos ir užsienio dailės, meno ir kultūros istorijos vertybes.

10. Įgyvendindamas tikslus, Muziejus vykdo šias funkcijas:

10.1. teikia muziejų lankymo ir muziejinės edukacijos viešąsias paslaugas;

10.2. įsigyja, tiria ir sistemina muziejinę meninę, istorinę ir kultūrinę vertę turinčius eksponatus, formuoja Muziejaus rinkinius, atspindinčius Žemaitijos regiono ir Plungės krašto dailės, istorijos ir kultūros paveldą;

10.3. organizuoja ir tvarko sukauptų muziejinių vertybių apskaitą;

10.4. vykdo sukauptų muziejinių vertybių konservavimą ir restauravimą Kilnojamųjų kultūros vertybių apsaugos įstatymo nustatyta tvarka;

10.5. vykdo sukauptų muziejinių vertybių skaitmeninimą;

10.6. vykdo muziejinės komunikacijos veiklas;

10.7. įgyvendina muziejinės edukacijos veiklas, sudarančias sąlygas formaliajam ir neformaliajam švietimui

10.8. savarankiškai arba kartu su mokslo ir studijų institucijomis, mokslinių tyrimų įstaigomis, nepriklausomais mokslininkais vykdo Muziejaus rinkinių tyrimus;

10.9. rengia ir įgyvendina nacionalinius, tarptautinius, Europos Sąjungos struktūrinių fondų ir kitų bendradarbiavimo programų finansavimo projektus muziejų plėtros, kultūros, turizmo, visuomenės psichosocialinės ir dvasinės gerovės srityse;

10.10. dalyvauja Europos ir pasaulio muziejų tarptautinių tinklų veikloje, vykdo bendras veiklas su kitomis valstybinėmis, tarptautinėmis ir visuomeninėmis organizacijomis, veikiančiomis muziejų srityje;

10.11. rengia metinius veiklos planus ir teikia juos tvirtinti įstaigos savininko teises ir pareigas įgyvendinančiai institucijai, jeigu jų vadovams įstaigos savininko teises ir pareigas įgyvendinančios institucijos nėra pavesta tvirtinti savo vadovaujamos įstaigos metinių veiklos planų;

10.12. rengia metines veiklos ataskaitas ir teikia jas įstaigos savininko teises ir pareigas įgyvendinančiai institucijai;

10.13. kultūros ministro nustatyta tvarka teikia statistinius duomenis apie muziejaus veiklą Kultūros ministerijai;

10.14. rūpinasi kunigaikščio Mykolo Oginskio rūmų komplekso išsaugojimu bei pritaikymu kultūrinėms reikmėms;

10.15. prižiūri kunigaikščio Mykolo Oginskio rūmų parką bei Bukantės dvaro sodybą;

10.16. formuoja Muziejaus bibliotekos fondus;

10.17. vykdo kultūrinio turizmo veiklas;

10.18. atlieka kitas teisės aktuose ir Muziejaus nuostatuose nustatytas funkcijas.

11. Muziejaus veiklos sritis – muziejų veikla – 91.02.

12. Muziejaus veiklos rūšys:

12.1. Kūrybinė, meninė ir pramogų organizavimo veikla – 90.0;

12.2. Kita pramogų ir poilsio organizavimo veikla – 93.29;

12.3. Ekskursijų organizavimo veikla – 79.12;

12.4. Nekilnojamojo turto nuoma ir eksploatavimas – 68.20;

12.5. Suvenyrų, meno dirbinių specializuota mažmeninė prekyba – 47.78.10;

12.6. Knygų mažmeninė prekyba – 47.61;

12.7. Knygų, periodinių leidinių ir kita leidybinė veikla – 58.1;

12.8. Kultūrinis švietimas – 85.52;

12.9. Švietimui būdingų paslaugų veikla – 85.60;

12.10. Informacinių paslaugų veikla – 63.99;

12.11. Posėdžių ir verslo renginių organizavimas – 82.30;

12.12. Kitų turizmo priemonių nuoma – 77.21.50;

12.13. Istorinių vietų ir pastatų bei panašių turistų lankomų vietų eksploatavimas – 91.03.

**III SKYRIUS**

**MUZIEJAUS FONDO RINKINIAI**

13. Muziejaus fondo vertybės ankstesniems savininkams negrąžinamos, išskyrus atvejus, kai jos Muziejaus fondui yra neteisėtai atitekusios po 1990 m. kovo 11 d., taip pat jei Lietuvos Respublikos tarptautinėse sutartyse numatyta kitaip.

14. Muziejaus fondo rinkiniai, atsižvelgiant į muziejinių vertybių išliekamąją vertę, skirstomi į pagrindinį ir pagalbinį fondus:

14.1. Pagrindinį fondą sudaro muziejinės vertybės, turinčios išliekamąją vertę. Pagrindiniame fonde gali būti išskirti fondai, kuriems reikia specialios apskaitos ir apsaugos;

14.2. Pagalbinį fondą sudaro muziejinės vertybės, neturinčios išliekamosios vertės, taip pat objektai, naudojami parodoms ir ekspozicijoms apipavidalinti, informacijos mokymo, demonstravimo ir kitiems panašiems tikslams;

14.3. Muziejinių vertybių priskyrimo pagrindiniam, pagalbiniam ir mainų fondams, jų apskaitos, saugojimo, restauravimo ir naudojimo tvarką bei saugojimo sąlygas nustato kultūros ministro patvirtinta Muziejų rinkinių apsaugos, apskaitos ir saugojimo instrukcija.

15. Muziejaus rinkinių šifre nurodoma Muziejaus rinkinių santrumpa – ŽDM.

16. Muziejaus pagrindinio ir pagalbinio fondo rinkiniai ir jų šifrai:

IS – spaudiniai

IR – raštai

ID – istoriniai daiktai

N – numizmatika

AR – archeologija

F – fotografija

EB – etnografiniai buitiniai daiktai

EĮ – etnografiniai amatininkų įrankiai

VDT – vaizduojamoji dailė, tapyba

VDG – vaizduojamoji dailė, grafika

VDS – vaizduojamoji dailė, skulptūra

TD(k) – taikomoji dailė, keramika

TD(t) – taikomoji dailė, tapyba

LV – liaudies vaizduojamoji dailė

LT – liaudies taikomoji dailė

ŠT(s) – šiuolaikinė vaizduojamoji dailė, skulptūra

ŠT(t) – šiuolaikinė vaizduojamoji dailė, tapyba

ŠTT – šiuolaikinė taikomoji tautodailė

B – bonistika

Fal – faleristika

Fk – filokartija

D – diplomatika

SS – senieji spaudiniai

KF – I. Končiaus fondas

Pagalbinio fondo rinkinių šifras – p. m.

17. Iš Muziejuje saugomų ekspedicijų aprašomosios, apklausų ir prisiminimų dokumentinės medžiagos gali būti suformuotas mokslinio archyvo fondas.

18. Muziejaus bibliotekos šifras – ŽDM MB.

**IV SKYRIUS**

**MUZIEJAUS VALDYMAS**

19. Muziejaus veikla organizuojama vadovaujantis Muziejaus strateginiu bei metiniu veiklos planais, kurie rengiami vadovaujantis strateginį veiklos valdymą reglamentuojančiais teisės aktais.

20. Muziejui vadovauja direktorius, kurį Darbo kodekso, Muziejų įstatymo ir Vyriausybės nustatyta tvarka konkurso būdu skiria į pareigas penkerių metų kadencijai ir iš jų atleidžia Savivaldybės meras. Direktorius yra tiesiogiai pavaldus ir atskaitingas Savivaldybės merui.

21. Muziejaus direktorius:

21.1. organizuoja visą Muziejaus veiklą ir atsako už ją, užtikrina, kad būtų įgyvendinami Muziejaus tikslai ir vykdomos nustatytos funkcijos;

21.2. užtikrina, kad Muziejaus finansiniai įsipareigojimai neviršytų jo finansinių galimybių;

21.3. užtikrina racionalų ir taupų lėšų bei turto naudojimą, veiksmingą Muziejaus vidaus kontrolės sistemos sukūrimą, jos veikimą ir tobulinimą;

21.4. teisės aktų nustatyta tvarka priima į darbą ir atleidžia Muziejaus darbuotojus, nustato pareiginės algos pastoviosios ir (ar) kintamosios dalies koeficientus, skiria priemokas ir premijas, neviršijant darbo užmokesčiui skirtų asignavimų, suteikia jiems atostogas, siunčia į komandiruotes, sudaro sąlygas jiems tobulinti kvalifikaciją, skatina juos;

21.5. leidžia įsakymus;

21.6. sudaro sutartis, išduoda įgaliojimus;

21.7. teisės aktų nustatyta tvarka atstovauja Muziejui teisme arba kitose valstybės ar savivaldybių institucijoje, įstaigose;

21.8. sudaro komisijas ir darbo grupes Muziejaus veiklos klausimams spręsti, tvirtina jų darbo reglamentus ir nuostatus;

21.9. tvirtina Muziejaus:

21.9.1. darbuotojų pareigybių sąrašą, neviršijant nustatyto didžiausio leistino pareigybių skaičiaus;

21.9.2. Muziejaus tarybos, Rinkinių komplektavimo komisijos sudėtį;

21.9.3. darbuotojų pareigybių aprašymus ir Muziejaus darbo tvarkos taisykles;

21.9.4. teikiamų mokamų paslaugų įkainius pagal Savivaldybės tarybos suteiktus įgaliojimus;

21.9.5. kitus vidaus teisės aktus.

22. Muziejaus valdyme patariamojo balso teise dalyvauja 7 narių Muziejaus taryba, kurią sudaro 3 Muziejaus specialistai, 1 paskirtas Muziejaus savininko teises ir pareigas įgyvendinančios institucijos ar Savivaldybės mero deleguotas atstovas, 3 kviestiniai žymūs kultūros, meno ir mokslo veikėjai. Į Muziejaus tarybos posėdžius kaip konsultantai bei ekspertai gali būti kviečiami specialistai iš kitų institucijų, įmonių ar organizacijų.

23. Muziejaus taryba:

23.1. svarsto strateginius ir (ar) metinius muziejaus veiklos planus ir ataskaitas;

23.2. teikia pasiūlymus Muziejaus direktoriui dėl Muziejaus veiklai reikšmingų projektų ir jų finansavimo galimybių;

23.3. svarsto kitus su Muziejaus veikla susijusius klausimus.

24. Muziejuje veikia Rinkinių komplektavimo komisija, kurios pirmininkas yra Muziejaus vyriausiasis Muziejaus rinkinių kuratorius. Rinkinių komplektavimo komisijos veiklą reglamentuoja kultūros ministro patvirtinti Muziejų rinkinių valdymo ir tvarkymo nuostatai.

25. Rinkinių komisija:

25.1. rengia Muziejaus rinkinių valdymo ir tvarkymo aprašo projektą;

25.2. priima sprendimą dėl muziejinių vertybių įsigijimo tikslingumo ir kainos;

25.3. teikia Muziejaus direktoriui išvadas ir siūlymus dėl:

25.3.1. lėšų, skirtų muziejinėms vertybėms įsigyti, prevenciškai konservuoti, konservuoti ir restauruoti poreikio, jų panaudojimo;

25.3.2. naujai įgytų muziejinių vertybių skyrimo į pagrindinį ar pagalbinį fondą;

25.3.3. muziejinių vertybių perkėlimo iš pagrindinio į pagalbinį fondą ir iš pagalbinio į pagrindinį fondą;

25.3.4. muziejinių vertybių nurašymo;

25.3.5. muziejinių vertybių dokumentavimo ir inventorizavimo kokybės gerinimo;

25.3.6. Muziejaus rinkinių inventorizavimo terminų ir rezultatų;

25.3.7. Muziejaus rinkinių šifrų;

25.3.8. muziejinių vertybių atributavimo;

25.3.9. Muziejaus rinkinių apsaugos gerinimo;

25.3.10. Muziejaus rinkiniams saugoti reikalingų priemonių ir įrangos;

25.4. atlieka muziejinių vertybių vertinimą tikrąją verte;

25.5. svarsto kitus aktualius Muziejaus rinkinių valdymo klausimus.

**V SKYRIUS**

**MUZIEJAUS TURTAS IR LĖŠOS**

26.Muziejus turtą valdo patikėjimo teise, naudojasi juo neatlygintinai, jį tausoja ir saugo.

Muziejaus turtą sudaro: ilgalaikis materialusis (pastatai, muziejinės vertybės, kitas turtas) ir nematerialusis turtas, trumpalaikis turtas, atsargos, finansiniai ištekliai ir kitas su Muziejaus veikla susijęs turtas.

27. Muziejaus lėšas sudaro:

27.1. valstybės arba Savivaldybės biudžeto lėšos, įskaitant pajamas iš Muziejaus teikiamų paslaugų, prekių, biologinio turto pardavimo, patalpų ir kito turto nuomos;

27.2. tarptautinių ir užsienio fondų bei organizacijų skiriamos lėšos;

27.3. lėšos, gautos kaip parama pagal Lietuvos Respublikos labdaros ir paramos įstatymą;

27.4. kitos teisėtai gautos lėšos.

28. Finansinę muziejinę veiklą kontroliuoja steigėjas ir kitos įstatymų numatytos institucijos.

**VI SKYRIUS**

**MUZIEJAUS TEISĖS IR PAREIGOS**

29. Muziejus turi teisę:

29.1. būti Lietuvos ar tarptautinių organizacijų, kurių veikla susijusi su Muziejaus misija ir funkcijomis, nariu;

29.2. teikti mokamas paslaugas, kurių sąrašą tvirtina Plungės rajono savivaldybės taryba;

29.3. sudaryti ir pasirašyti sutartis bei susitarimus, susijusius su Muziejaus turto naudojimu;

29.4. gauti paramą;

29.5. inicijuoti Muziejaus nuostatų pakeitimus ir papildymus;

29.6. teikti pasiūlymus Muziejaus steigėjui dėl Muziejaus veiklos tobulinimo.

30. Muziejus gali turėti ir kituose teisės aktuose numatytas teises.

31. Muziejaus pareigos:

31.1. tvarkyti ūkinės-finansinės veiklos apskaitą ir teikti apie ją reikiamą informaciją Muziejaus steigėjui bei kitoms teisės aktuose nustatytoms institucijoms;

31.2. atsiskaityti už pateiktas prekes, suteiktas paslaugas ir atliktus darbus bet kuria sutarta forma, neprieštaraujančia Lietuvos Respublikos įstatymams ir kitiems teisės aktams.

**VII SKYRIUS**

**BAIGIAMOSIOS NUOSTATOS**

32. Muziejaus nuostatai keičiami ar papildomi Muziejaus direktoriaus iniciatyva. Savivaldybės tarybos sprendimu nuostatai keičiami, pildomi ar pripažįstami negaliojančiais.

33. Muziejaus vieši pranešimai skelbiami įstaigos interneto svetainėje [www.zdm.lt](http://www.zdm.lt).

34. Muziejus įstatymų ir kitų teisės aktų nustatyta tvarka gali turėti emblemą ir kitą atributiką.

35. Muziejus gali būti likviduotas, reorganizuotas ar pertvarkytas Lietuvos Respublikos įstatymų ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KULTŪROS, TURIZMO IR VIEŠŲJŲ RYŠIŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL ŽEMAIČIŲ DAILĖS MUZIEJAUS BUVEINĖS ADRESO PAKEITIMO IR NUOSTATŲ PATVIRTINIMO“** |

2023 m. liepos 5 d.

Plungė

**1. Parengto sprendimo projekto tikslai, uždaviniai.**

Pakeisti Žemaičių dailės muziejaus buveinės adresą iš Parko g. 1, Plungė, į adresą – Parko g. 3A, Plungė (unikalus Nr. 4400-0379-8583), ir patvirtinti naujos redakcijos Žemaičių dailės muziejaus nuostatus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Pripažinti netekusiu galios Plungės rajono savivaldybės tarybos 2006 m. kovo 30 d. sprendimą Nr. T1-3-46 „Dėl Žemaičių dailės muziejaus statuto patvirtinimo“ nuo naujų nuostatų įregistravimo Juridinių asmenų registre dienos.

**3. Kodėl būtina priimti sprendimą, kokių pozityvių rezultatų laukiama.**

2023 m. balandžio 1 d. įsigaliojo naujos redakcijos Lietuvos Respublikos vietos savivaldos ir muziejų įstatymai, todėl būtina patvirtini Žemaičių dailės muziejaus nuostatus, suderintus su aktualios redakcijos Kultūros centrų įstatymo nuostatomis. Taip pat, atsižvelgiant į Žemaičių dailės muziejaus direktoriaus 2023 m. birželio 28 d. raštą Nr. 1-81, pakeisti Žemaičių dailės muziejaus buveinės adresą.

**4. Lėšų poreikis ir finansavimo šaltiniai.**

Sprendimo projekto įgyvendinimui lėšos reikalingos sumokėti mokesčiui už naujos redakcijos nuostatų įregistravimą Juridinių asmenų registrų centre. Lėšų šaltinis – Žemaičių dailės muziejaus biudžeto lėšos.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

**-**

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Projekto lyginamasis variantas neteikiamas, nes Žemaičių dailės muziejaus nuostatai tvirtinami nauja redakcija.

**7. Sprendimo projekto antikorupcinis vertinimas.**

Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Sprendimas parengtas Savivaldybės administracijos ir Žemaičių dailės muziejaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

**-**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Patvirtintas sprendimas turi būti pateiktas Plungės rajono savivaldybės administracijos Kultūros, turizmo ir viešųjų ryšių skyriui bei Žemaičių dailės muziejui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Kultūros, turizmo ir viešųjų ryšių skyriaus vedėja ­­­­­­­­­­­­ Vida Saukalienė